«Дунейр — сабийхэм я нэкIэ»
Ар и фIэщыгъэу КъБР-м ЩIыуэпсым и хъугъуэфIыгъуэхэмрэ экологиемкIэ и министерствэм зэпеуэ гъэщIэгъуэн къызэригъэпэщащ, дыкъэзыухъуреихь дунейр хъумэным и илъэсым хиубыдэу.
Зэпеуэр зи жэрдэмхэм я мурадщ ныбжьыщIэхэм щIыуэпсыр хъумэнымкIэ къалъыс жэуаплыныгъэм хагъэхъуэну, абы гулъытэ нэхъыбэ хурагъэщIыну.
Конкурсыр 1 — 4-нэ классхэм щIэсхэм я деж щрагъэкIуэкI. КъБР-м ЩIыуэпсым и хъугъуэфIыгъуэхэмрэ экологиемкIэ и министерствэм къызэригъэпэща къэпщытакIуэ гупым хэтхэм сурэтхэр мы гъэм накъыгъэм и 25 пщIондэ къыхахынущ. Сабийхэр хъумэным и дунейпсо махуэмрэ (мэкъуауэгъуэм и 1), Экологым и махуэмрэ (мэкъуауэгъуэм и 5) ирихьэлIэу зэпеуэм кърикIуахэр зэхалъхьэжынущ. Лэжьыгъэ нэхъыфI езыгъэхьахэр щIыхь тхылъхэмрэ саугъэт лъапIэхэмкIэ ягъэгуфIэнущ.
Мы Iуэхум теухуауэ упщIэ зиIэхэм Тхьэмокъуэ Iэсият зыхуэвгъазэ хъунущ: (8662) 74-02-75 телефонымкIэ.
ХАДЖИЕВЭ ФатIимэ.
